Rossiyadagi jahon chempionatining orzular jamoasi aniqlandi

Mundial bor-yo`g`i bir oygina davom etsa-da, uning ta`siri to`rt yilga tatiydi. Mana bugun 21-jahon chempionati yakunlanganiga qariyb o`n kun bo`ldi. Biroq uning atrofidagi turli xil yangiliklar to`xtaganicha yo`q.
FIFAning rasmiy sayti foydalanuvchilari tomonidan “Dream team” jamoasi aniqlandi. Unda futbolchilar musobaqadagi samarali ishtirokiga qarab saralandi. Masalan, chempion Fransiya hamda yarim finalchi Belgiyadan ikkitadan futbolchi kiritilgan bo`lsa, chorak finalda ishtirokini yakunlagan Braziliyadan eng ko`p – 3 nafar futbolchi o`rin oldi. Yana to`rtta terma jamoadan bittadan futbolchi muhlislar e`tirofiga sazovor bo`ldi.
Ushbu tarkibni to`g`ri taxmin qilgan muhlislarga chempionat hamkori Hisense dan Ultra HD qimmatbaho televizorlari sovg`a qilindi.
Muhlislarning orzular jamoasi xuddi siz va biz o`ylagandek.
Ovoz berish yo`li bilan aniqlangan tarkibni quyida ko`rishingiz mumkin:
Filippe Koutino (45.6%)
Kilian Mbappe (41.1%)
Rafael Varan (31.5%)
Kevin De Bruyne (30.6%)
Xarri Keyn (36.3%)
Tiago Silva (29.3%)
Diego Godin (25.8%)
Krishtianu Ronaldu (25.2%)
Tibo Kurtua (19%)
Marselo (18%)